Hlaváčková stráň

Prírodná pamiatka Hlaváčková stráň sa rozkladá pri južnom okraji osady Dolánky, ktorá tvorí súčasť obce Zlončice v okrese Mělník Stredočeského kraja. Ide o strmý svah na pravom brehu rieky Vltavy, priamo nad plavebnou komorou Dolany. Predmet ochrany Predmetom ochrany sú suché lúky a skalnaté stepi, spolu s významnými zástupcami teplomilnej stepnej a lesostepnej flóry a fauny. Najmä na viatych sprašiach v hornej časti svahu rastú xerofilné trávy ako kostrava valeská, ometlina štíhla, kavyľ vláskovitý, kavyľ pôvabný, vyskytuje sa tiež mrvica peristá, typickými zástupcami bylín sú hlaváčik jarný alebo kozinec rakúsky. Územie je lemované pásom krovín, v ktorých je zastúpená trnka, rôzne druhy hlohu a ruží, tiež dráč obyčajný. Literatúra Chránené územia ČR, Stredné Čechy, zväzok XIII. 2005, s. 294, 318, 849, ISBN 80-86064-87-5 Referencie Pozri aj Zoznam chránených území v okrese Mělník Iné projekty Commons ponúka multimediálne súbory na tému Hlaváčková stráň Externé odkazy Informácie na Biolib.cz Informácie na Salvia-os.cz Nariadenie OÚ Mělník č.3/2002 o zriadní prírodnej pamiatky. Zdroj Tento článok je čiastočný alebo úplný preklad článku Hlaváčková stráň na českej Wikipédii.